Den Nord-Cimbriske Tilskuer, 1836-06-11
Politiske Nyheder. Spanien. En officiel Beretning fra General Evans og Privatbreve fra St. Sebastian, melde Havnen Passages Jndtagelse den 28de Mai, ligesom ogsaa den officielle Beretning om Fægtningerne ved Vittoria fra 22de til 25de f. M. Angrebet paa Passages skeede ved General Jauregnys Division understyttet af den brittiske Legions Tropper og engelske Marine soldater. Carlisternes Position blev beskudt med 30 Kanoner og Carlisterne drevne paa Flugten til Høiderne af Passages, medens dette foregik, foretog Lord Hay et Angreb paa Fortet fra Søesiden, som med 4 Kanoner faldt i hans Hænder. Derpaa blev ogsaa Høiderne, hvor Carlisterne havde sat sig fast, indtagne, og Kl. 2 om Eftermiddagen var Passages i de Christinos Magt. Tabet ved denne Fægtning var paa begge Sider ubetydeligt. Med Hensyn til Fægtningerne ved Vittoria, da melder en Skrivelse, at General Cordova havde den 22de angrebet Carlisternes Hovedmagt paa Veien til Ongte, slaaet den, og kastet den tilbage til sidstnævnte Sted, de Christinos Tab anslaaes til 150 Md. Saarede. Den 23de Mai fortsatte General Cordova Angrebet, omgik Høiderne ved Arleban, fordrev Fienden fra dens derværende Stilling, bivouakerede om Natten paa Høiderne, og marscherede Dagen derpaa til Salings. Jmidlertid melder en senere Telegraph depesche, at Cordova var den 24de Mai bleven angreben paa Høiderne af Arlaban, og det lykkedes ham først Kl. 10 om Aftenen at slaae Carlisterne tilbage. Den 25de Mai ødelagde han Carlisternes Værker ved Arleban og Villareal. Den 27de Mai befandt Cordovas Hovedqvarteer sig i Gambog, og Carlisternes i Escoriaza. De Christinos Tab til den 25de Mai beløber sig til 250 Døde og Saarede. Simon de la Torre, som anførte Carlisterne, er haardt saaret; imidlertid lyde de seneste Efterretninger fra Spanien just ikke meget gunstigt for de Christinos; der meldes nemlig, at Cordova var kaldet til Madrid, for at beraadslaae sig med de nye Ministre. Han havde derfor ladet sine Tropper vende tilbage til Vittoria, og Egusahavde benyttet Cordovas Fraværelse til at forstærke Besætningen i Hernani, og til at forsøge et Angreb paa Engelændernes Linier for St. Sebastian. Men dette Angreb var bleven energisk tilbageviist, og Carlisterne havde derved mistet 150 Md. hvoriblandt 12 Officerer. Carlisterne havde ogsaa oprettet et svømmende Batterie paa 24 Kanoner paa Bidasson, for at beskyde det christiniske Broehoved; men den franske GeneralHarispe, som ikke ville taale saadanne Demonstrationer saa nær ved Grændsen, bemægtigede sig dette Batterie, uden at de talrige Carlister havde viist nogen alvorlig Modstand. Det bekræfter sig, at de Cortes var bleven opløst, fordi der var bleven andraget paa at Kammeret skulle erklære: "at det nærværende Ministerium ikke besad dets Tiltroe." Ved Voteringen stemte 78 og kun 29 mod Motionen. Efterat dette Resultat var bleven bekjendt, begav Hr. J sturiz sig til Regentinden, der i Begyndelsen, skal have været uvis, om hun skulle opløse Kammeret, eller igjen afskedige Ministeriet. Ministrene Jsturiz, Galiano og Rivas paastode at Kammeret skulle opløses, men Hr. Sarca og Egnja de interimistiske Bestyrere af Finants= og Krigsdepartementet nedlagde deres Poster. Det hedder at de Cortes skulle igjen være sammenkaldt til den 20de August. J Saragossa vare Uroligheder udbrudte i Anledning af Ministerverselen, men Rolighed var igjen tilveiebragt. De Procereskammer skal være det nye Cabinet, meget hengiven, men hvad forslaaer dette modde Procuradoreskammer og Nationens Villie Regjeringen synes at forlade sig paa GeneralQuesada, og de circa 14,000 Md. Tropper, som staae concentrerede i og omkring Madrid. Folket forholder sig imidlertid roligt, og synes at ville stole paa en legal Modstand.